Alberta/fe

Alberta as ian faan dön tjiin prowinsen faan Kanada. At prowins leit uun a waast faan't lun. Uun a nuurd leit dön Nuurdwaast-Teritoorien, uun a uast Saskatchewan, uun a süüd dön Ferianigt Stooten an uun a waast British Columbia. Det hee 4.442.879 lidj (2021)Canada: Administrative and Census Division, citypopulation.de. At hoodsteed faan't prowins as Edmonton.

At prowins as efter Prins Albert von Sachsen-Coburg und Gotha, diar Köningin Victoria faan det Ferianigt Köningrik san maan wiar, neemd.

Geografii
Alberta as det fjuardgratst prowins uun Kanada. At prowins as bal tausis grater üüs Tjiisklun. Det leit twesken 60° an 49° faan a nuurd tu a süüd an twesken 110° an 110° faan a uast tu a waast.   

Lunskap

Alberta as ian faan tau prowinsen uun Kanada, wat banenlunen san. Uun a nuurd as walt an uun a süüduast gäärslun (üüb Ingelsk an Fraansöösk prairies). Dön Rocky Mountains stun uun a süüdwaast faan't prowins, huar de huuchst ponkt uun't prowins, Mount Columbia (3747 m), as. 

At prowins hee föl struumer an sian. Dön gratst faan a struumer san de Athabasca, de Peace, de Slave an de Hay. Dön trii gratst sian san a Athabasca-Sia (7898 km²; bluat at waastdial faan a sia as uun Alberta), Lake Claire (1436 km²), uun a waast faan a Athabasca-Sia uun de Wood-Buffalo-Natschunaalpark an de Letj Slaawensia (Lesser Slave Lake) (1168 km²) uun a nuurdwaast faan Edmonton.

Kliima

Steeden
Dön tjiin gratst steeden uun't prowins san:

 #  Steed  Lidj (2021)Canada: Alberta, citypopulation.de  Koord 1	 Calgary  1.372.178   2	 Edmonton  1.057.181 3	 Red Deer  104.392 4	 Strathcona County  103.186 5	 Lethbridge  101.799 6	 Airdrie  77.027 7	 Wood Buffalo  73.851 8	 St. Albert  69.789 9	 Grande Prairie  67.627 10  Medicine Hat  65.203

Befölkring
Spriik
Plains Cree (Nēhiyawēwin), en spriikwiis faan det Cree Spriik, wurt uun't prowins snaaket. Blackfoot wurt uk uun't prowins snaaket.

Histoore
Alberta wurd de 1. September 1905 en prowins faan Kanada. Tuföören wiar det dial faan dön Nuurdwaast-Teritoorien.

Kwelen

Kategorie:Prowins uun Kanada
Kategorie:Alberta